ಮಾಜಿ ಸಂಸದ ಮುನಿಯಪ್ಪನವರು ಮಾಟಮಂತ್ರ ಮಾಡುತ್ತಾರೆ ಶಾಸಕ ಕೆ.ಶ್ರೀನಿವಾಸಗೌಡ ವ್ಯಂಗ್ಯ ಮಾಜಿ ಸಂಸದ ಮುನಿಯಪ್ಪನವರು ಮಾಟ ಮಂತ್ರ ಮಾಡುತ್ತಾರೆ ಶಾಸಕ ಕೆ.ಶ್ರೀನಿವಾಸಗೌಡ ವ್ಯಂಗ್ಯಕೋಲಾರ, ಜು.0೫ ಹಿ.ಸ:ಆಯಂಕರ್: ಕೆ.ಎಚ್.ಮುನಿಯಪ್ಪನವರು ಏಳು ಭಾರಿ ಸಂಸದರಾಗಿದ್ದರು. ಅವರಿಗೆ ಮಾಟಮಂತ್ರ ಮಾಡಿಸುವ ಅಭ್ಯಸವಿತ್ತು. ಅವರು ಶನಿಮಹಾತ್ಮನಿದಂತೆ. ಈಗ ಜ್ಞಾಪಿಸಿಕೊಂಡು ಶಾಸಕ ರಮೇಶ್ ಕುಮಾರ್ ಅವರ ಮೇಲೆ ಗೂಬೆ ಕೂರಿಸುವ ಕೆಲಸ ಮಾಡುತ್ತಿದ್ದಾರೆ ಎಂದು ಶಾಸಕ ಕೆ.ಶ್ರೀನಿವಾಸಗೌಡ ಕಿಡಿಕಾರಿದರು.ನಗರದಲ್ಲಿ ಮಂಗಳವಾರ ಸುದ್ದಿಗಾರರೊಂದಿಗೆ ಮಾತನಾಡಿ, ಮಾಟ ಮಂತ್ರಗಳು ಮಾಡಿಸುವುದು ಹೆಚ್ಚಿನ ಅನುಭವ ಮುನಿಯಪ್ಪನವರಿಗೆ ಇದೆ. ಕಳೆದ ೭ ಭಾರಿಯಿಂದ ಸಂಸದರಾಗಿ ಆಯ್ಕೆಯಾಗುತ್ತಿದ್ದ ಅವರಿಗೆ ತಲೆ ನಿಲ್ಲುತ್ತಿರಲಿಲ್ಲ. ಸೋತ ಮೇಲೆ ಅವರಿಗೆ ಅನುಭವವಾಗಿದೆ ಎಂದು ವ್ಯಂಗ್ಯವಾಡಿದರು.ಇನ್ನಾದರು ಮುಂದಿನ ದಿನಗಳಲ್ಲಿ ಅವರು ಸರಿ ಹೋಗುತ್ತಾರೆಂದು ನಂಬಿದ್ದೆನೆ. ನನಗೆ ಎರಡು ಭಾರಿ ಸೋಲಿಸಿದಾಗ ನನಗೆ ಎಷ್ಟು ನೋವಾಗಿದೆ ಎಂಬುವುದು ಈಗ ಮುನಿಯಪ್ಪ ಅವರಿಗೆ ಗೊತ್ತಾಗುತ್ತಿರಬಹುದು. ಅವರು ಯಾವ ಪಕ್ಷಕ್ಕದಾರೂ ಸೇರಲಿ. ಅದು ಅವರ ಇಚ್ಚೆಗೆ ಬಿಟ್ಟಿದ್ದು. ಅದನ್ನು ಪ್ರಶ್ನಿಸಲು ನಮಗೆ ಅಧಿಕಾರ ಇಲ್ಲ. ಅದೇ ರೀತಿ ನಾನು ಸಹ ಈಗ ಕಾಂಗ್ರೆಸ್ ಪಕ್ಷಕ್ಕೆ ಸೇರಿ ಕೊಂಡಿಲ್ಲವಾ ಎಂದು ಹೇಳಿದರು. ಮುಂಬರುವ ಜಿಲ್ಲಾ ಪಂಚಾಯಿತಿ ಚುನಾವಣೆಗೆ ನನ್ನ ಮಗ ಸ್ವರ್ಧಿಸುತ್ತೇನೆ ಎಂಬುವುದು ನಿಜ. ಅದಕ್ಕೆ ನನ್ನ ಅನುಮತಿ ಇದೆ. ಚುನಾವಣೆಯಲ್ಲಿ ಮಗನ ಪರ ಕೆಲಸ ಮಾಡುತ್ತೇನೆ ಎಂಬುವುದು ನಿಜ. ಅದರಲ್ಲಿ ನನಗೆ ಯಾವುದೇ ಮುಜುಗರವಿಲ್ಲ ಎಂದು ತಿಳಿಸಿದರು.ರಾಜ್ಯದ ಪ್ರಥಮ ಮುಖ್ಯಮಂತ್ರಿ ಕೊಟ್ಟ ಕೋಲಾರ ಜಿಲ್ಲೆ ಎಂಬ ಹೆಗ್ಗಳಿಕೆಯಿದೆ. ಸಿದ್ದರಾಮಯ್ಯನವರು ಸಹ ಮುಂದಿನ ಸಿಎಂ ಆಗುವ ರೇಸ್ನಲ್ಲಿದ್ದಾರೆ. ಅದೇ ರೀತಿ ಅವರು ಕೋಲಾರ ಕ್ಷೇತ್ರದಿಂದ ಸ್ಪರ್ಧೆ ಮಾಡಿ ಮುಖ್ಯಮಂತ್ರಿಯಾದರೆ ಮತ್ತೊಬ್ಬ ಸಿಎಂ ಆದ ಕೀರ್ತಿ ಜಿಲ್ಲೆಗೆ ಸಲ್ಲುತ್ತದೆ ಎಂದರು.ಮಾಜಿ ಮುಖ್ಯ ಮಂತ್ರಿ ಸಿದ್ದರಾಮಯ್ಯ ಅವರು ಇತ್ತೀಚೆಗೆ ನಮ್ಮ ಭೇಟಿ ನೀಡಿದ ಸಂದರ್ಭದಲ್ಲಿ ಮುಂದಿನ ೨೦೨೩ ವಿಧಾನಸಭಾ ಚುನಾವಣೆಗೆ ಕೋಲಾರ ಕ್ಷೇತ್ರವನ್ನು ಪ್ರತಿನಿಧಿಸುವಂತೆ ಮನವಿ ಮಾಡಿದೆ. ಸಿದ್ದರಾಮಯ್ಯ ಅವರನ್ನು ಗೆಲ್ಲಿಸಿ ಕಳುಹಿಸಿದಲ್ಲಿ ಅವರು ಮುಖ್ಯ ಮಂತ್ರಿಗಳಾಗಿ ಆಯ್ಕೆ ಅಗುವುದು ಬಹುತೇಕ ಖಚಿತ. ಕೋಲಾರ ಕ್ಷೇತ್ರ ಮಾತ್ರವಲ್ಲ ಕೋಲಾರ ಮತ್ತು ಚಿಕ್ಕಬಳ್ಳಾಪುರ ಜಿಲ್ಲೆಯು ಬಹಳಷ್ಟು ಅಭಿವೃದ್ದಿ ಅಗಲಿದೆ ಎಂಬ ವಿಶ್ವಾಸ ವ್ಯಕ್ತಪಡಿಸಿದರು. ಮಾಜಿ ಪ್ರಧಾನಿ ದೇವೇಗೌಡರ ಬಗ್ಗೆ ತುಮಕೂರು ಡಿಸಿಸಿ ಬ್ಯಾಂಕ್ ಅಧ್ಯಕ್ಷರಾಗಿರುವ ಶಾಸಕ ರಾಜಣ್ಣ ಅವರು ಉದ್ದಟನದಿಂದ ಮಾತನಾಡಿರುವ ಕುರಿತು ನಾನು ಯಾವೂದೇ ರೀತಿ ಪ್ರತಿಕ್ರಿಯಿಸುವುದಿಲ್ಲ ಎಂದು ಸ್ಪಷ್ಟಪಡಿಸಿದರು. ಚಿತ್ರ : ಕೋಲಾರ ಶಾಸಕ ಕೆ.ಶ್ರೀನಿವಾಸಗೌಡ